પ્રમુખસ્વામીના આદેશથી મહંત સ્વામીએ દેશવિદેશમાં વિચરણ કરી સંપ્રદાયનાં મૂલ્યોને સમાજ સુધી પહોંચાડ્યાં છે. મહંત સ્વામી પણ નાનપણથી સ્વામિનારાયણ ભગવાન સત્સંગના પરિચયમાં આવ્યા હતા. મહંત સ્વામીનું પૂર્વાશ્રમનું નામ વીનુભાઈ પટેલ હતું અને તેઓ મૂળ આણંદના વતની છે. તેમના પિતા સત્સંગી હતા. મૂળ વતન આણંદ પરંતુ ધંધાર્થે તેઓ જબલપુર રહેતા હતા. સપ્ટેમ્બર, ૧૯૩૩ના રોજ જન્મેલા વીનુભાઈને જબલપુરમાં સ્કૂલનો અભ્યાસ કરતા ત્યારથી જ સત્સંગ પ્રત્યે લગાવ હતો.